Skriftantilope

**Skriftantilope ** (*Tragelaphus scriptus*), også kalt **buskbukk**, er  en mellomstor afrikansk art i slekten buskbukker. Navnet viser til de de hvite strekene og flekkene på rødbrun bunn langs flankene, som med litt velvilje likner på arabiske strifttegn. Man regner med fire underarter, i henhold til Rakotoarivelo *et al.* (2024) og Castelló (2016).

Verdens naturvernunion regnet i 2016 arten som livskraftig og anslo den gang en totalpopulasjonen av voksne, forplantningsdyktige dyr til omkring  individer, men arten er nylig splittet i to. Castelló (2016) hevdet samme år at alle fire underartene, som inngår i den nåværende arten, var tallrike og livskraftige.

## Taksonomi

Skriftantilope er typearten for slekten buskbukker (*Tragelaphus*). Arten ble opprinnelig beskrevet, med basis i et eksemplar fra Senegal, som *Antilope scripta*, av den tyske zoologen og botanikeren Peter Simon Pallas i 1766.

Det interne slektsforholdet mellom skruehornantiloper er ikke skikkelig avklart. Tradisjonelt har det blitt regnet flere arter til slekten buskbukker, enn de fem som nå inkluderes i inndelingen nedenfor.

Skriftantilope (*T. scriptus*) har blitt splittet i to selvstendige arter, ifølge Rakotoarivelo *et al.* (2024). Det har lenge vært kjent at arten var problematisk og besto av to distinkte klader; *scriptus* og *sylvaticus*. Sørlig skriftantilope (*T. sylvaticus*) er derfor reist til full art og regnes nå som søsterarten til skriftantilope. Begge er polytypiske. En lignende deling ble også foreslått av Castelló (2016) i feltguiden *Bovids of the World*.

## Biologi
Skriftantilope er en mellomstor antilopeart med tydelig kjønnspreg og et mer eller mindre tydelig vertikalt stripemønster på flankene. Bukkene er fysisk større enn hunnene og bærer skruhorn. Hunnene mangler horn. Den fysiske størrelsene, stripemønsteret og utfargingen varierer, både mellom underartene og individene.

Kroppslengden ligger rundt 100–165&nbsp;cm og skulderhøyden på cirka 61–102&nbsp;cm, avhengig av kjønn. Halen måler cirka 19–31&nbsp;cm. Vekten ligger rundt 32–115&nbsp;kg hos bukkene og 24–60&nbsp;kg hos hunnene. Hannens horn måler cirka 23–55&nbsp;cm, men bortsett fra hos nominatformen ligger snittlengden på cirka 23–25&nbsp;cm. Den fysisk største underarten er *T. s. phaleratus*, fulgt av nominatformen og *T. s. bor*. Minst er .

Pelsen er kort og varierer med underarten og kjønnet. Alle fire har en tynn hårkam med mørke hår over ryggen, men kammen kommer mest til uttrykk hos bukkene. I hovedsak varierer den fra sandfarget og lys gulbrun, til nøttebrun og rødbrun, ofte med innslag av sort behåring på brystet , buken over øvre del av lemmene. Nominatformen og *T. s. phaleratus* har tydelige, tverrgående tynne hvite striper fra ryggen og langs flankene, med karakteristiske små hvite flekker på bakparten. *T. s. phaleratus* er noe lysere (gulere, spesielt hunnen) utfarget enn nominatformen. *T. s. bor* ligner nominatformen, men stripemønsteret er ikke like definert. Hannen har dessuten en tydelig krans av sort behåring nederst på halsen. *T. s. decula* ligner også nominatformen, men stripemønsteret er enda mer diffust og innslaget av sort behåring mye mer begrenset.

## Inndeling
Inndelingen følger i hovedsak *Bovids of the World*.

* Bovidae, kvegfamilien
** Bovinae, oksedyr
*** Boselaphini
*** Tragelaphini, skruehornantiloper
**** *[[Ammelaphus]]*, småkuduer
**** *[[Nyala]]*, nyala (monotypisk)
**** *[[Tragelaphus]]*, buskbukker
***** *[[bongoantilope|T. eurycerus]]*, bongo
***** *[[fjellnyala|T. buxtoni]]*, fjellnyala (monotypisk)
***** *[[Sitatunga|T. spekii]]*, sitatunga
***** *[[Skriftantilope|T. scriptus]]*, skriftantilope 
****** *T. s. scriptus* (nominatformen), vestlig skriftantilope
****** *T. s. phaleratus*, sentral skriftantilope
****** *T. s. bor*, nil skriftantilope
****** *T. s. decula*, etiopisk skriftantilope
***** *[[Tragelaphus sylvaticus|T. sylvaticus]]*, sørlig skriftantilope
**** *[[Strepsiceros]]*, storkuduer
**** *[[Taurotragus]]*, elander
*** Bovini, villkveg og bøfler
** Antilopinae, antiloper

## Utbredelse
Underartenes utbredelse. Den individuelle statusen for hver av dem er ukjent i øyeblikket.

Tragelaphus scriptus map.svg|*T. s. scriptus*(nominatformen)
Tragelaphus phaleratus map.svg|*T. s. phaleratus*
Tragelaphus bor map.svg|*T. s. bor*
Tragelaphus decula map.svg|*T. s. decula*


## Referanser




## Eksterne lenker
*